ОЛОН НИЙТИЙН ХЭЛЭЛЦҮҮЛГИЙН САНАЛЫН ТОВЪЁГ

Биеийн тамир спортын тухай хуулийн шинэчилсэн найруулгын төслийн хэлэлцүүлэг 2023 оны турш, мөн 2024 оны эхээр өргөнөөр явагдаж нийт 68 спорт холбоод, 5 мэргэжил, судалгааны байгууллага, аймаг, дүүргийн биеийн тамир, спортын төрийн байгууллагын 30 удирдах ажилтан, 300 гаруй тамирчин, дасгалжуулагч, шүүгч, 20 орчим хувийн хэвшлийн төлөөлөгч буюу хөрөнгө оруулагч, ивээн тэтгэгч, аж ахуйн нэгжүүд оролцсон. Хэлэлцүүлэг, зөвлөгөөнд оролцогч нарын дэвшүүлсэн саналуудын 72 хувийг хуулийн төсөлдөө тусгаж засварласан хувилбарыг Монгол улсын яамдад хүргэсэн болно.

|  |  |  |
| --- | --- | --- |
|  | **Ирүүлсэн Санал** | **Саналыг төсөлд тусгасан байдал,тайлбар** |
| 1. **Биеийн тамир, спортын тухай хуулийн шинэчилсэн найруулгыг боловсруулах үүрэг бүхий ажлын хэсгээс гарсан санал:** | | |
| 1.1 | Биеийн тамир, спортын тухай хуульд нэмэлт өөрчлөлт оруулах үүрэг бүхий ажлын хэсгийн гишүүдийн гаргасан саналуудыг дараах байдлаар томьёолов:  Спортын шинжлэх ухаанд (спортын анагаах ухаан, спортын биомеханик, спортын сэтгэл судлал, спортын хоол тэжээл) зэрэг салбар, чиглэлүүд ордог бөгөөд зарим нь эхлэл төдий, зарим нь огт хөгжиж эхлээгүй байгаа тул хуульчлах; | Хуулийн төслийн 11.3.-д “Биеийн тамир, спортын асуудал хариуцсан төрийн захиргааны байгууллага нь биеийн тамир, спортын боловсрол олгох сургалт, эрдэм шинжилгээ, судалгаа, арга зүйн болон мэргэжил дээшлүүлэх, спортын анагаах ухааны нэгжтэй байж болно” гэж тусгасан. |
| 1.2 | Биеийн тамир, спортын үйлчилгээний чанар, бодлогын хэрэгжилтэд хяналт тавьж, орон нутгийн биеийн тамир, спортын газар болон спортын холбоо, клубүүдэд магадлан итгэмжлэл олгох үйл ажиллагааг зохион байгуулах; | Хуулийн төслийн “22.1.Спортын холбоо, клуб нь энэ хуулийн 4.1.12-д заасан магадлан итгэмжлэлийг сайн дурын үндсэн дээр хийлгэнэ.  22.2.Биеийн тамир, спортын магадлан итгэмжлэлийг биеийн тамир, спортын асуудал хариуцсан төрийн захиргааны байгууллагаас эрх олгосон байгууллага гэрээгээр хэрэгжүүлж, гүйцэтгэлийн үр дүнгээ тайлагнана.  22.3.Хөдөлгөөний хомсдолоос шалтгаалсан халдвар бус өвчлөлийн эрсдлийг бууруулах зорилгоор хичээллэсэн иргэний үр дүнд харгалзан магадлан итгэмжлэгдсэн спортын клубд спортыг дэмжих сангаас үйлчилгээний төлбөрийн дэмжлэг үзүүлж болно. “ гэж тусгасан. |
|  | Биеийн тамир, спортын мэдээллийн санг бүрдүүлэх, өгөгдөл солилцох, хадгалах, хамгаалах, баяжуулах, ашиглах журмыг тусгах; | Хуулийн төслийн 37 дугаар зүйлд “Биеийн тамир, спортын цахим мэдээллийн сан, дэд бүтэц” хэмээн дараах байдлаар дэлгэрэнгүй тусгасан.  37.1.Биеийн тамир, спортын салбарт спортын цахим мэдээллийн сантай байх бөгөөд тус сан нь төрийн мэдэлд байна.  37.2.Спортын цахим мэдээллийн сан нь иргэдийн бие бялдрын түвшин тогтоох, хянах, зөвлөгөө өгөх удирдлагын системтэй байна.  37.3.Спортын цахим мэдээллийн сан бүх түвшний спортын байгууллага, орчин, хэрэглэгдэхүүн, сургалтын үйл явц, үр дүн, салбарын хүний нөөц, төсвийн мэдээллээс бүрдэнэ.  37.4.Спортын цахим мэдээллийн сангийн нууцлал, хадгалалт, хамгаалалтын найдвартай байдлыг хангах үүргийг биеийн тамир, спортын асуудал хариуцсан төрийн захиргааны байгууллага хариуцна.  37.5.Спортын цахим мэдээллийн нөөц сантай байна.  37.6.Спортын цахим мэдээллийн сангийн ашиглалт, хадгалалт, хамгаалалт, аюулгүй байдлыг хангахтай холбоотой үйл ажиллагааны зардлыг улсын төсвөөс санхүүжүүлнэ.  37.7.Спортын цахим мэдээллийн сан бүрдүүлэх, ажиллуулах журмыг спортын асуудал эрхэлсэн Засгийн газрын гишүүн батална. |
| 1.3 | Биеийн тамир, спортын мэргэжилтний төгсөлтийн дараах сургалтын болон мэргэшлийн зэргийн үйл ажиллагаанд арга зүйн дэмжлэг үзүүлэх орон тооны бус зөвлөлийн бүрэлдэхүүн, ажиллах журам, мэргэшлийн зэрэг олгох журам, сургалт зохион байгуулах байгууллагыг сонгох, зөвшөөрөл олгох, сунгах, хүчингүй болгох журам, мэргэшлийн зэргийн болон төгсөлтийн дараах сургалтаар төгсөгчдөд олгох үнэмлэх, гэрчилгээний загварыг биеийн тамир, спортын асуудал эрхэлсэн Засгийн газрын гишүүн, төгсөлтийн дараах сургалтын зардлыг улсын төсвөөс санхүүжүүлэх журмыг санхүү, төсвийн болон биеийн тамир, спортын асуудал эрхэлсэн Засгийн газрын гишүүд хамтран батлахаар тусгах; | 11.1.14.биеийн тамир, спортын мэдээллийн нэгдсэн цахим санг бүрдүүлэх, байнгын үйл ажиллагааг хангах, системийн өрөгтгөл, шинэчлэлийг тогтмол хийх;  20.8.10.холбооны бүтэц, үйл ажиллагаа, зохион байгуулсан спортын тэмцээн, наадам, тамирчны амжилт, спортын цол, зэрэг, гишүүнчлэлийн талаарх өөрчлөлтийг мэдээллийн цахим санд тогтмол шинэчлэх; |
| 1.4 | Спортын холбоод, клубын мэргэжилтнийг арга зүйгээр хангах үйл ажиллагааг зохицуулах журам, тусламж, үйлчилгээний чиглэл, хамрах хүрээг биеийн тамир, спортын асуудал эрхэлсэн Засгийн газрын гишүүн батлахаар тусгах; | 13.1.5.сум, дүүргийн хороодод орон тооны биеийн тамирын арга зүйч ажиллуулах;  31.1.Биеийн тамир, спортын ажилтан, арга зүйч, дасгалжуулагч дараах эрхтэй:  31.1.1.дасгалжуулагч нь шинжлэх ухааны дэвшилт арга барил, спортын стандартад нийцсэн сурах бичиг, сургалтын хэрэглэгдэхүүнийг сургалтад сонгон хэрэглэх;  31.1.5.судалгаа шинжилгээний ажил хийх, дүгнэлт гаргах;  31.1.6.мэргэжлийн ур чадвараа дээшлүүлэх, төгсөлтийн дараах сургалтад таван жил тутамд хамрагдах; |
| 1.5 | Биеийн тамир, спортын асуудал эрхэлсэн төрийн захиргааны төв байгууллагатай зөвшилцөн харьяалах нутаг дэвсгэрийнхээ биеийн тамир, спортын газрын бүтэц, зохион байгуулалтыг боловсронгуй болгох, оновчтой байршуулах, материаллаг бааз, хүний болон санхүүгийн нөөцийг зохистой хуваарилах, нэмэлт санхүүжилт олгох; | 11.2.Биеийн тамир, спортын асуудал хариуцсан төрийн захиргааны байгууллага нь Засаг даргатай зөвшилцөн аймаг, нийслэлийн биеийн тамир, спортын төрийн захиргааны байгууллагын даргыг томилж, чөлөөлнө. |
| 1.6 | Үйл ажиллагаа эрхлэх спортын холбоод, фитнес клубүүдэд зөвшөөрөл олгох, сунгах, татан буулгах асуудлыг төрийн захиргааны төв байгууллага олгох; | 20.6.Засгийн газрын тухай хуулийн 19 дүгээр зүйлийг үндэслэн тухайн спортын холбоог нэгдсэн бүртгэлд хамруулах, ангилах, төрийн зарим чиг үүргийг төрийн бус байгууллагаар гүйцэтгүүлэх спортын холбоог салбарын асуудал эрхэлсэн Засгийн газрын гишүүний баталсан журмын дагуу сонгон шалгаруулна.  20.7.Магадлан итгэмжлэлд орсон спортын холбооны үйл ажиллагаанд төрөөс зохих дэмжлэг үзүүлж, тухайн спортыг хөгжүүлэхэд хамтран ажиллаж болно. |
| 1.7 | Биеийн тамир, спортын асуудал эрхэлсэн төрийн захиргааны төв байгууллагын дэргэд биеийн тамир, спортын мэргэжилтний Ёс зүйн хяналтын хороо, аймаг, нийслэлийн биеийн тамир, спортын газрын ёс зүйн салбар хороо ажиллах зохицуулалт оруулах; | 10.1.4.биеийн тамир, спортын асуудал эрхэлсэн Засгийн газрын гишүүний дэргэд ажиллах ёс зүйн орон тооны бус зөвлөлийн гишүүнд тавигдах шаардлага, зөвлөлийн ажиллах дүрмийг батлах; |
| 1.8 | Одоогийн байдлаар спортын холбоод дур мэдэн янз бүрийн тэмцээнийг зохион байгуулах эрхийг авч ирдэг бөгөөд тэр нь тухайн улсад төдийгүй, засаг, захиргаа нутаг дэвсгэрт зарим тохиолдолд дарамт болдог талтай. Мөн олон улсын байгууллагууд, холбоодын өмнө хүлээсэн үүргийг зөрчихөд хүргэдэг учир манай спорт холбоодод тодорхой шаардлага шалгуур тавих; | 20.9. Спортын холбоо нь ирэх жил Монгол Улсад зохион байгуулах олон улс, тив, дэлхийн зэрэглэлийн тэмцээн зохион байгуулах санал, шаардлагатай төсвийн дэмжлэгийн хэмжээ, танилцуулгын хамт тухайн өмнөх оны 7 дугаар сарын 15-ны өдрийн дотор Биеийн тамир, спортын асуудал эрхэлсэн төрийн захиргааны байгууллагад хүргүүлнэ. |
| 1.9 | Мөнгөн шагналын журмыг зөвхөн мөнгөн урамшуулал бус бусад их дээд сургуулийн тэтгэлэг, тэтгэврийн цалин урамшууллын нэмэгдэл хэлбэрээр аж ахуйн нэгж байгууллага нь дэмжлэг үзүүлдэг, байгууллагыг татварын бодлогоор дэмждэг зохицуулалт бүхий журам боловсруулах хэрэгтэй. | Саналын дагуу Аж ахуйн нэгжийн орлогын албан татварын тухай хуулийн 15 дугаар зүйлийн 15.1.8 дахь заалтыг доор дурдсанаар өөрчлөн найруулахаар тусгасан.  “15.1.8.спортын холбоо, клубийн үйл ажиллагааг дэмжих зорилгоор өгсөн 10 сая хүртэлх төгрөгийн хандив” гэснийг “спортын холбоо, клубийн үйл ажиллагааг дэмжих, олон улсын спортын холбооны стандартад нийцсэн, олимп, тив дэлхийн тэмцээн зохион байгуулах шаардлага хангасан спортын барилга байгууламжийн бүтээн байгуулалт, үйл ажиллагаанд тухайн татварын жилд өгсөн 100 сая хүртэлх төгрөгийн хандив, тусламж;” |
| 1.10 | Спортын бооцоот тааврын асуудлыг тусгах ингэснээр спортын салбарын бүтээлч үйлдвэрлэлийг нэмэгдүүлэх буюу спортын салбар өөрийн санхүүжилтийг төсвөөс хараат бусаар бүрдүүлэх тогтолцоог бүрдүүлэх; | Спортын бооцоот таавар, морин тойруулга, казиногийн тухай хуулиуд УИХ-р хэлэлцэгдэж байгаа бөгөөд эдгээр хууль батлагдсанаас хойш Биеийн тамир, спортын тухай хуульд нэмэлт өөрчлөлт оруулах замаар саналыг тусгах боломжтой, |
| 1.11 | Спортын бооцоот тааврын асуудлын хамтаар Засгийн газрын Спортыг дэмжих сангийн зохицуулалтыг хуульд оруулж тусгах, сан нь улсын төсвөөс бус өөрийн үйл ажиллагааны орлогоор санхүүждэг сан байх боломжийг бүрдүүлэх; | Засгийн газрын тусгай сангийн тухай хуульд нэмэлт өөрчлөлт санаачлан оруулсан ба спортын салбарын санхүүжилтийг нэмэгдүүлэх бусад эх үүсвэрийг бүрдүүлэх зохицуулалтыг холбогдох хуулиуд батлагдсанаас хойш нэмж тусгана, |
| 1.12 | Спортын бооцоот таавартай холбоотойгоор мэргэжлийн спорт, мэргэжлийн тамирчдын талаарх зохицуулалтуудыг өргөн утгаар нь нэмж тусгах, зохицуулах; |
| 1.13 | Дасгалжуулагчийн лицензийн тогтолцооны зохицуулалтыг илүү тодорхой, ойлгомжтой болгох; | 24.1.Энэ хуулийн 33.1.-д заасан шаардлага хангасан дасгалжуулагчид өсвөр үе, залуучууд, оюутан, насанд хүрэгчдийн үндэсний шигшээ багийн спортын сургалт-дасгалжуулалтыг удирдах, спортын тэмцээнд оролцуулах, үйл ажиллагаа эрхлэх эрхийг Биеийн тамир, спортын асуудал эрхэлсэн Засгийн газрын гишүүний баталсан журмын дагуу олгоно. |
|  | Спортын клубийн эрх зүйн харилцааг мөн өргөн хүрээнд авч үзэх, зохицуулах, (клуб-иргэний үйлчилгээ, клуб-спорт холбооны харилцаа хамаарал, их дээд сургуулийн клуб, орон нутгийн спортын клуб, клуб-тамирчин-дасгалжуулагчийн гэрээ эрх зүйн харилцаа гэх мэт); | 21.5. Спортын клубийг оршин суугаа газар, аж ахуйн нэгж, байгууллага, бүх шатны боловсролын байгууллага өмчийн хэлбэр харгалзахгүйгээр ажиллуулж болно. |
| 1.14 | Үндэсний спортын тухай зохицуулалт бүхий бие даасан бүлэг нэмэх; | Ажлын хэсгээс зохион байгуулсан олон удаагийн хэлэлцүүлэг, санал авалтаар монголчуудын үндэсний спорт нь өөрийн онцлог, дүрэм, уламжлалтай, сонгодог хэлбэрийн спортоос гадна урлаг, өв соёл, түүх, ёс заншил зэрэг утга агуулсан учир “Үндэсний спорт, наадмын тухай” тусдаа хуультай байх нь эрх зүйн зохицуулалтын талаасаа илүү үр дүнтэй гэж дүгнэсэн учир энэ удаагийн шинэчилсэн найруулгад оруулаагүй болно. |
| 1.15 | Тэмцээн, наадам, Үндэсний шигшээ багийн тогтолцоог цогцоор нь тодорхойлж хэрэгжүүлэх эрх зүйн орчин бүрдүүлэх. | **23 дугаар зүйл. Үндэсний шигшээ баг**  23.1.Үндэсний шигшээ баг нь өсвөр үе, залуучууд, оюутны, насанд хүрэгчдийн гэсэн ангилалтай байна.  23.2.Бие даасан бүтэцтэй байгуулах үндэсний шигшээ багийг тухайн спортын төрлийн холбооноос санал авсны үндсэн дээр бүрдүүлж, зохион байгуулна.  23.3.Биеийн тамир, спортын асуудал хариуцсантөрийн захиргааны байгууллага энэ хуулийн 10.1.2-д заасан журмын дагуу сонгосон спортын төрлийн холбооны саналыг харгалзан гэрээний дагуу санхүүжүүлнэ.  23.4.Оюутны дэлхийн аварга, Универсиад наадамд Монгол Улсыг төлөөлөн оролцох Оюутны шигшээ багийг нийслэлийн Засаг даргын дэргэд байгуулна.  23.5.Биеийн тамир, спортын асуудал хариуцсан төрийн захиргааны байгууллага насанд хүрэгчдийн үндэсний шигшээ багийн тамирчин, дасгалжуулагчтай хөдөлмөрийн гэрээ байгуулна.  23.6.Насанд хүрэгчдийн үндэсний шигшээ багийн нөөцийг бэлтгэх оюутны шигшээ багийг бүрдүүлэн ажиллах журмыг оюутны спортын асуудал хариуцсантөрийн бус байгууллагын саналыг үндэслэн нийслэлийн Засаг дарга батална.  23.7.Нийслэлийн Засаг дарга нь оюутны шигшээ багийн сургалтын орчныг бүрдүүлэх, спортын хэрэглэл, материалаар хангах асуудлыг шийдвэрлэнэ.  23.8.Спортын онцгой авьяас, чадвартай тамирчин суралцагчийг илрүүлж хөгжүүлэх, урамшуулан дэмжих, спортын сургуульд сургах нөхцөл бололцоогоор хангах замаар Үндэсний шигшээ багийн тамирчдын нөөцийг бүрдүүлнэ.  23.9.Ёс зүйн болон допингийн ноцтой зөрчил гаргасан нь тухайн спортын холбоог үндэсний шигшээ багийн бүрэлдэхүүнээс хасах үндэслэл болно. |
| 1. **Нийтийн биеийн тамир, спортын салбарт хөрөнгө оруулсан хувийн хэвшлийн байгууллага, спорт холбоодын төлөөлөгчдийн санал:** | | |
|  | Монгол Улсын Ерөнхийлөгчийн 2022 оны 04 дүгээр сарын 05-ны өдрийн “Засгийн газарт чиглэл өгөх тухай” 43 дугаар зарлигт “Эрүүл Монгол Хүн” хөтөлбөрийн боловсруулж, хэрэгжилтийг хангахад авах арга хэмжээний хүрээнд 1.8-д “Иргэд, хүүхэд залуучуудын чөлөөт цагийг зөв боловсон өнгөрөөх, биеийн тамир, спортоор хичээллэх орчин нөхцөлийг бүрдүүлэхэд зохион байгуулалт, хөрөнгө санхүүгийн дэмжлэг үзүүлж, энэ чиглэлээр үйл ажиллагаа явуулж байгаа аж ахуйн нэгж, байгууллагуудыг дэмжин хамтран ажиллах” тухай чиглэл өгсөн.  Дээрх зорилтын хэрэгжилтийг хангах зорилгоор Олимп, нийтийн биеийн тамир, спортын Үндэсний хорооноос 2023 оны 01 сарын 04-ний өдөр “Спортын салбарын төр хувийн хэвшлийн түншлэл” хэлэлцүүлгийг “АCEM” клуб хауст зохион байгуулсан. Тус хэлэлцүүлгээр нийтийн биеийн тамир, спортын салбарт хөрөнгө оруулсан хувийн хэвшлийн байгууллага, төлөөлөгчдийн санал бодлыг сонсох, цаашид хөрөнгө оруулалтыг дэмжих талаар хуульд нэмэлт өөрчлөлт оруулах, ойрын хугацаанд салбартаа хийгдэх ажлын талаар мэдээлэл өгсөн. Арга хэмжээнд спортын хувийн хэвшлээс “Төмөр Трейд” ХХК, “Дэрэннаран” ХХК, “Dandywin” ХХК, “Steppe arena” спорт цогцолбор, “UG arena” спорт цогцолбор, “Хасумегават” ХХК, “Од” спорт цогцолбор, “Нүхт” мөсөн спорт центр, “Эрд Буян” ХХК, “Рөүд Монголиа” дугуйн клуб, “Golden gem” клуб, Алхалтын нэгдсэн клуб, Шугаман бүжгийн клуб, “Мөнхийн үсэг” ХХК, “Eden” ХХК, “Sky resort-АCEM клуб хаус” зэрэг нийт 19 байгууллагын 50 гаруй төлөөлөл оролцсон.  Хэлэлцүүлэгт оролцогчид салбарын тулгамдсан асуудал, хувийн хэвшлийг спортын салбарт хөрөнгө оруулалтыг дэмжин хуульчлах асуудал, Монгол Улсын спортын салбарын өнөөгийн байдал, Спортын салбарын төр хувийн хэвшлийн түншлэл олон улс болон Монгол улсад ямар байгаа талаар ярилцаж хэлэлцэгдэж, дараах саналыг гаргасан болно. | |
| 2.1 | Хувийн хэвшлээс спортын салбарт хөрөнгө оруулсан аж ахуйн нэгжийн газрын татвар, үл хөдлөх хөрөнгийн татвар, аж ахуй нэгжийн орлогын албан татвараас чөлөөлөх; | Аж ахуйн нэгжийн орлогын албан татварын тухай хуулийн 15 дугаар зүйлийн 15.1.8 дахь заалтыг доор дурдсанаар өөрчлөн найруулахаар дагалдах хуулийн төсөлд тусгасан.  15.1.8.спортын холбоо, клубийн үйл ажиллагааг дэмжих зорилгоор өгсөн 10 сая хүртэлх төгрөгийн хандив” гэснийг “спортын холбоо, клубийн үйл ажиллагааг дэмжих, олон улсын спортын холбооны стандартад нийцсэн, олимп, тив дэлхийн тэмцээн зохион байгуулах шаардлага хангасан спортын барилга байгууламжийн бүтээн байгуулалт, үйл ажиллагаанд тухайн татварын жилд өгсөн 100 сая хүртэлх төгрөгийн хандив, тусламж; |
| 2.2 | Аймаг дүүргийн спорт цогцолборуудыг хувийн хэвшлийн менежмент оруулж болох талаар хуульд тодорхой тусгах; | Мэргэжлийн санхүүгийн шинжээчийн гаргасан тооцооллоор ялангуяа аймгуудын өмчлөлийн спорт цогцолборын үйл ажиллагаанд гарах өдөр тутмын урсгал зардал, цалингийн зардлыг үйл ажиллагааны орлогоор нөхөж ашигтай ажиллах нөхцөл бүрдээгүй. Түүнчлэн аль нэгэн хувийн хэвшлийн төлөөллөөс аймгийн спорт байгууламжийн менежмент хариуцах хүсэлт, санал одоогоор хүлээж аваагүй болно. |
| 2.3 | Спортын зориулалттай тоног төхөөрөмж, техник хэрэгслийг импортлох, эсвэл дотооддоо үйлдвэрлэх НӨАТ болон импортын татвараас чөлөөлөх; | Энэхүү саналыг хуулийн төсөлд анхлан тусгасан боловч холбогдох яамдаас дэмжлэг аваагүй тул заалтаа хассан. |
| 2.4 | ААНОАТ татварын хөнгөлөх хэмжээг 10 сая төгрөгөөс 100 сая хүртэл өсгөх; | Аж ахуйн нэгжийн орлогын албан татварын тухай хуулийн 15 дугаар зүйлийн 15.1.8 дахь заалтыг доор дурдсанаар өөрчлөн найруулахаар дагалдах хуулийн төсөлд тусгасан.  15.1.8.спортын холбоо, клубийн үйл ажиллагааг дэмжих зорилгоор өгсөн 10 сая хүртэлх төгрөгийн хандив” гэснийг “спортын холбоо, клубийн үйл ажиллагааг дэмжих, олон улсын спортын холбооны стандартад нийцсэн, олимп, тив дэлхийн тэмцээн зохион байгуулах шаардлага хангасан спортын барилга байгууламжийн бүтээн байгуулалт, үйл ажиллагаанд тухайн татварын жилд өгсөн 100 сая хүртэлх төгрөгийн хандив, тусламж; |
| 2.5 | Техник үзүүлэлт шаардлага хангаагүй, стандарт бус тоног төхөөрөмж нийлүүлэхээс сэргийлэх; | Одоо байгаа хууль тогтоомжийн хүрээнд шийдвэрлэх боломжтой тул хуулийн төсөлд оруулаагүй. |
| 2.6 | Төрөөс спортыг мэргэжлийн болгох эрх зүйн орчныг бүрдүүлэх; | Спорт холбоодын санхүүгийн хувьд биеэ даах боломж бүрдүүлэх, төрийн зарим үүрэг, үйлчилгээг төрийн бус байгууллагад шилжүүлэх, хувийн хэвшлийг спортын салбарт хөрөнгө оруулалт хийх эдийн засгийн хөшүүрэг зэрэг тодорхой заалтууд орсон нь төрөөс спортыг мэргэжлийн болгох эрх зүйн орчныг бүрдүүлж байгаа гэж ойлгож байна. |
| 2.7 | Хувийн хэвшлийн оролцоотой хэлэлцүүлгийг тогтмолжуулж улирал бүр хийх; | Хуультай холбоотой заалт бус, зохион байгуулалттай холбоотой боловч уулзалтыг тогтмолжуулах ажлыг хийж байгаа. |
| 2.8 | Допинг оруулж, борлуулж, сурталчилж байгаатай хатуу тэмцэх; | **7 дугаар зүйл. Биеийн тамир, спортод эрхэмлэн баримтлах ёс зүйн хэм хэмжээ**  7.1.4.спортын талбарт шударга бус өрсөлдөөнөөс ангид байж, аливаа авилгын саналыг бусдаас хүлээн авахгүй, бусдад тавихгүй, шударга бус үйлдэл, эс үйлдэлтэй үл эвлэрэх;  31.3.Биеийн тамир, спортын ажилтан, арга зүйч дараах үүрэгтэй:  31.3.1.биеийн тамир, спортын хууль тогтоомж, сургалтын стандарт, спортын ажил, үйлчилгээний зааврыг мөрдөж ажиллах;  31.3.2.спортын ажилтан,арга зүйч нь ёс зүйн хэм хэмжээг сахин биелүүлж, мэргэжлээ хүний эрүүл мэнд, бие бялдрын эсрэг нөлөөтэй зүйлд ашиглахгүй байх;  31.4.7.дасгалжуулагч нь хүний эрүүл мэнд, бие бялдрын эсрэг нөлөөтэй зүйлд мэргэжил,мэдлэгээ ашиглахгүй байх. |
| 2.9 | Төр зангаргаа үзүүлж спорт холбоодоо нэгтгэх, ямар нэг хэмжээгээр тодорхой түвшинд эв нэгдэлтэй болох, тэдгээрийн үйл ажиллагаагаа уялдуулах; | 7.1.7.олимпизмын үзэл санааг дэмжиж**,** гадаад, дотоодын аливаа тэмцээн, наадамд оролцохдоо улс орон, баг хамт олныхоо нэр хүндийг ямагт эрхэмлэх; |
| 2.10 | Төрөөс зарим спортын төрөл сонгон авч хөгжлийн загвар гаргах; | Одоо байгаа хууль тогтоомж, хариуцах төрийн захиргааны байгууллагын үйл ажиллагааны ажлын хүрээнд шийдвэрлэх боломжтой тул хуулийн төсөлд оруулаагүй. |
| 2.11 | Спортын барилга, байгууламж үйл ажиллагаанд үзүүлсэн хандивын орлогоос татвар авдаг байдлыг цуцлах; | Аж ахуйн нэгжийн орлогын албан татварын тухай хуулийн 15 дугаар зүйлийн 15.1.8 дахь заалтыг доор дурдсанаар өөрчлөн найруулахаар дагалдах хуулийн төсөлд тусгасан.  15.1.8.спортын холбоо, клубийн үйл ажиллагааг дэмжих зорилгоор өгсөн 10 сая хүртэлх төгрөгийн хандив” гэснийг “спортын холбоо, клубийн үйл ажиллагааг дэмжих, олон улсын спортын холбооны стандартад нийцсэн, олимп, тив дэлхийн тэмцээн зохион байгуулах шаардлага хангасан спортын барилга байгууламжийн бүтээн байгуулалт, үйл ажиллагаанд тухайн татварын жилд өгсөн 100 сая хүртэлх төгрөгийн хандив, тусламж; |
| 2.12 | Спортын барилга байгууламжийн дулаан, цахилгааныг хөнгөлөлттэй тарифаар тооцох; | Үл хөдлөх эд хөрөнгийн албан татварын тухай хуулийн 7 дугаар зүйлд доор дурдсан агуулгатай дараах заалт нэмж оруулахаар дагалдах хуулийн төсөлд тусгасан.  7.4.иргэдэд үйлчлэх спортын зориулалттай, барилга байгууламжийн нутаг дэвсгэр дэх үл хөдлөх эд хөрөнгийг үл хөдлөх эд хөрөнгийн албан татвараас эхний 5 жилд 100 хувь хөнгөлнө. |
| 2.13 | ЕБС-ийн биеийн тамирын хувцсыг стандарт тогтоох, үйлдвэрлэгчдээ дотоодын хэрэгцээг 100% хангаж өгөх боломж бүрдүүлэх; | Боловсрол хариуцсан төрийн захиргааны төв байгууллагын бодлого, төлөвлөлт, улсын төсөв, санхүүгийн боломж, хувийн сургуулиудын ашиг сонирхол, сурагчид болон эцэг эхчүүдийн саналыг судалж шийдвэрлэх өргөн хүрээтэй олон талт асуудал тул төсөлд тусгаагүй. |
| 2.14 | Мэргэжлийн холбоодод эрүүл мэндийн даатгалд хамрагдахад төрөөс дэмжиж хураамжийн хөнгөлөлт үзүүлэх; | Засгийн газрын тусгай сангийн тухай хуулийн 14 дүгээр зүйлийн 14.1 дахь хэсэгт дор дурдсанаар нэмэлт оруулахаар дагалдах хуулийн төсөлд тусгасан.  “14.1 “Спортыг дэмжих сан нь нийтийн биеийн тамир, хүн амын идэвхтэй хөдөлгөөнөөр хичээллэх” гэсний дараа “магадлан итгэмжлэгдсэн спортын клубт тогтмол хичээллэсэн иргэнд санхүүгийн дэмжлэг үзүүлэх” гэж нэмэлт оруулах; |
| 2.15 | Гадаадаас хүлээн авах боломжтой спорт барилга байгууламж шинээр байгуулах төслүүдийг төрөөс дэмжих; | 35.2.Аж ахуйн нэгж, байгууллагын спортын заал, талбай түүний дэд бүтцийг барих,дотоодын үйлдвэрлэлээс хангах боломжгүй спортын хэрэглэл, тоног төхөөрөмжийг улсын хилээр нэвтрүүлэх, спортын зориулалт бүхий барилгын материалын гаалийн албан татвар төлөх хугацааг сунгах, хэсэгчлэн төлүүлэх хөнгөлөлт эдлүүлэх хэлбэрээр Гаалийн тариф, гаалийн татварын тухай хуульд заасны дагуу төрөөс татварын дэмжлэг үзүүлнэ. |
| 2.16 | Олон улсын явган алхалтын тэмдэг, тэмдэглэгээг нэвтрүүлэх; | Одоо байгаа хууль тогтоомж, хариуцах төрийн захиргааны байгууллагын үйл ажиллагааны ажлын хүрээнд шийдвэрлэх боломжтой тул хуулийн төсөлд оруулаагүй. |
| 2.17 | Шинэ тутам хөгжиж байгаа спортын төрлүүдийг бодлогын түвшинд дэмжих; | Одоо байгаа хууль тогтоомж, хариуцах төрийн захиргааны байгууллагын үйл ажиллагааны ажлын хүрээнд шийдвэрлэх боломжтой тул хуулийн төсөлд оруулаагүй. |
| 2.18 | Ирээдүйд Олимпод орох боломжтой спортын төрлийг одоогоос дэмжих /их хэмжээний газар талбай шаардсан гольф, газрын теннис/; | 35.2.Аж ахуйн нэгж, байгууллагын спортын заал, талбай түүний дэд бүтцийг барих,дотоодын үйлдвэрлэлээс хангах боломжгүй спортын хэрэглэл, тоног төхөөрөмжийг улсын хилээр нэвтрүүлэх, спортын зориулалт бүхий барилгын материалын гаалийн албан татвар төлөх хугацааг сунгах, хэсэгчлэн төлүүлэх хөнгөлөлт эдлүүлэх хэлбэрээр Гаалийн тариф, гаалийн татварын тухай хуульд заасны дагуу төрөөс татварын дэмжлэг үзүүлнэ. |
| 2.19 | Биеийн тамир спортын улсын хорооны дэргэд хараат бус бизнес эрхлэгчдийн зөвлөл /бүлгэм/ байгуулах; | Асуудал судалгааны хэмжээнд байгаа, спортын салбар хариуцах төрийн захиргааны байгууллагын үйл ажиллагааны ажлын хүрээнд шийдвэрлэх боломжтой гэж үзсэн. |
| 2.20 | Засгийн газрын “Гаалийн татвараас чөлөөлөх тухай” 247 дугаар тогтоолыг шинэчлэх; | Гаалийн тариф, гаалийн татварын тухай хуульд доор дурдсан агуулга бүхий дараах хэсэг, заалт нэмж дагалдах хуулийн төсөлд тусгасан:  “40.7.олон улсын спортын холбооны стандартад нийцсэн, олимп, тив дэлхийн тэмцээн зохион байгуулах шаардлага хангасан спортын барилга байгууламжийн үндсэн хөрөнгөөр бүртгэгдэх, дотоодын үйлдвэрлэлээс хангах боломжгүй импортоор оруулах тоног төхөөрөмж, спортын зориулалт бүхий барилгын материалын гаалийн албан татвар төлөх хугацааг 4 жил хүртэл хугацаагаар сунгах, эсхүл уг татварыг 4 жилийн хугацаанд хэсэгчлэн төлүүлэх шийдвэрийг Засгийн газар гаргаж болно.” |
| 2.21 | Монголд импортоор орж ирсэн спорт хэрэгсэл, тоног төхөөрөмжийн нэгдсэн дата, үйлдвэрлэх тоног төхөөрөмж, нэгдсэн аппликэшнтэй болох; | Асуудал судалгааны хэмжээнд байгаа, спортын салбар хариуцах төрийн захиргааны байгууллагын үйл ажиллагааны ажлын хүрээнд шийдвэрлэх боломжтой гэж үзлээ. |
| 2.22 | Спонсоруудын уулзалтыг тусад нь зохион байгуулах зэрэг санал гарсан. | Хуультай холбоотой заалт бус ивээн тэтгэгч нартай хамтран ажиллаж уулзалтыг тогтмолжуулах ажлыг хийж байгаа. |
| 1. **Биеийн тамир, спортын тухай хуулийн шинэчилсэн найруулгад тусгахаар 2023 оны 12 дүгээр сарын 14-ний өдөр зохион байгуулсан “Хөгжлийн бэрхшээлтэй тамирчид, спортын холбоодын зөвлөгөөн”-өөс гарсан санал:** | | |
| 3. | Заалны түрээс маш өндөр байдаг, хөгжлийн бэрхшээлтэй иргэдийн шаардлага, тусгай хэрэгцээнд нийцдэггүй учир хөгжлийн бэрхшээлтэй тамирчид хүртээмжтэй өөрийн спортын ордонтой болгох; | 30.1. Хөгжлийн бэрхшээлтэй хүний биеийн тамир, спортын үйл ажиллагаанд Хөгжлийн бэрхшээлтэй хүний эрхийн тухай хуулийн 33 дугаар зүйлд заасан дэмжлэг үзүүлнэ.  36.4.өмчийн хэлбэр харгалзахгүй биеийн тамир, спортын барилга байгууламж, заал, талбай нь хөгжлийн бэрхшээлтэй иргэний хэрэгцээ, техникийн шаардлагыг хангасан байна. |
| 3.2 | Эрүүл тамирчидтай харьцуулахад ҮШБ-ийн тамирчдын тусгай хэрэгцээ (хөтлөгч, орчуулагч, дасгалжуулагч, тусгай хэрэгсэл, тоноглолын тээврийн зардал) өндөр төсвийг нэмэгдүүлэх; | 30.5.Хөгжлийн бэрхшээлтэй иргэн нь энэ хуулийн 29 дугаар зүйлд заасан тамирчны эрх эдэлж, үүрэг хүлээнэ. |
| 3.3 | Олон улсын шаардлага хангасан нийцүүлж хэрэглэл материалаа жил бүр солих, үүнд зарцуулах төсөв хуваарилах; | 36.8.Спортын төрөл бүрийн техник хэрэгсэл, тоног төхөөрөмж, материал, хувцас хэрэглэлийг дотоодоо үйлдвэрлэх, засварлах, хангах ажилд төрөөс дэмжлэг, туслалцаа үзүүлнэ. |
| 3.4 | Хөгжлийн бэрхшээлтэй шатрыг бусад спортын төрлүүдтэй адил хэрэглэл материалаар хангах; | Одоо байгаа хууль тогтоомж, хариуцах төрийн захиргааны байгууллагын үйл ажиллагааны ажлын хүрээнд шийдвэрлэх боломжтой, сайдын тушаалаар "Хөгжлийн бэрхшээлтэй тамирчдыг мөнгөн шагналын хэмжээ, шалгуур үзүүлэлт” журмыг шинэчлэх үүрэг бүхий Улсын хорооны ажлын хэсэг томилогдсон.  Монгол улсын сайд, Олимп, нийтийн биеийн тамир, спортын Үндэсний хорооны даргын дэргэдэх Хөгжлийн бэрхшээлтэй тамирчид, спорт холбоодын зөвлөлийг шинээр байгуулсан. Ингэснээр биеийн тамир, спортын салбарын хөгжлийн бэрхшээлтэй тамирчид, спорт холбоодын төлөөлөл, дасгалжуулагчдын эрх ашгийг нэгтгэн илэрхийлэх, хөгжлийн бэрхшээлтэй иргэдийн бие бялдрын дасгал хөдөлгөөнийг амьдралын хэв маяг болгон хэвшүүлэхэд тамирчин, спорт холбоодын оролцоо, үүрэг хариуцлагыг тодорхойлох, төрөөс биеийн тамир, спортын салбарт баримтлах бодлого хэрэгжүүлэхэд спорт дасгалжуулагч, хөгжлийн бэрхшээлтэй тамирчдын оролцоог хангах, мэдлэг дээшлүүлэхэд чухал үүрэгтэй юм.  Улсын хэмжээний спортын тэмцээнд оролцох хөгжлийн бэрхшээлтэй тамирчны ангиллыг олон улсын дүрмийн дагуу тогтоох, комиссын бүрэлдэхүүн, ажиллах журмыг батална. |
| 3.5 | Хөгжлийн бэрхшээлтэй тамирчдын цугларалтын зардлыг төр даадаг байх; |
| 3.6 | Хувцас хэрэглэл материал нэн шаардлагатай байна. 4 жил хувцас хэрэглэл материал сольсонгүй учир 2024 онд хувцас шинэчлэх; |
| 3.7 | Тамирчдын мөнгөн шагналд Хөгжлийн бэрхшээлтэй тамирчдад оролцож буй улс орны тоо заасан заалтыг хасах; |
| 3.8 | Бэлтгэл хангагч шигшээ багт оруулж эрүүл тамирчдаар бүрдүүлэх; |
| 3.9 | Хөтөч, туслах дасгалжуулагч, багшийн хүрэлцээ нэмэгдүүлэх; |
| 3.10 | Хөгжлийн бэрхшээлтэй иргэдийн спорт ордны газрын хашаагаа бариулах; | Одоо байгаа хууль тогтоомж, хариуцах төрийн захиргааны байгууллагын үйл ажиллагааны ажлын хүрээнд шийдвэрлэх боломжтой. Одоогоор тус спорт цогцолбор төслийг спортын салбар хариуцсан төрийн захиргааны байгууллагад шилжүүлэн авах, санхүүжилтийн эх үүсвэрийг тодорхой болгох, ТЭЗҮ шинэчлэх ажлыг эхлүүлэв. |
| 3.11 | САУЭШТ сорил пара тамирчид өгөх боломжгүй учир пара тамирчдад тохирсон техник, тоног төхөөрөмжөөр хангах; | Одоо байгаа хууль тогтоомж, хариуцах төрийн захиргааны байгууллагын үйл ажиллагааны ажлын хүрээнд шийдвэрлэнэ. |
| 3.12 | БТСУХ-нд хөгжлийн бэрхшээлтэй иргэд хариуцсан тусдаа нэгж хэлтэс байгуулах; | 14.1.Аймаг, нийслэл, дүүргийн биеийн тамир, спортын төрийн захиргааны байгууллага дараах чиг үүргийг хэрэгжүүлнэ:  14.1.5.өөрийн албан ёсны орон тоон дээр хөгжлийн бэрхшээлтэй хүний төлөөллийг авч ажиллуулах; |
| 3.13 | Олимп, паралимпийн наадамд тамирчин, дасгалжуулагч ижил тэгш эрх эдэлж, хариуцлага хүлээнэ гэсэн заалт оруулах; | **30 дүгээр зүйл. Хөгжлийн бэрхшээлтэй хүний биеийн тамир, спортын үйл ажиллагаа**  30.5.Хөгжлийн бэрхшээлтэй иргэн нь энэ хуулийн 29 дугаар зүйлд заасан тамирчны эрх эдэлж, үүрэг хүлээнэ.  **29 дугаар зүйл.Тамирчны эрх, үүрэг** |
| 3.14 | Хөгжлийн бэрхшээлтэй хүний биеийн тамир, спортын үйл ажиллагааг явуулдаг аж ахуйн нэгж байгууллагад хөгжлийн бэрхшээлтэй хүнд зориулсан зам талбай, спортын тусгай тоноглол бүхий дэд бүтэцтэй барилга байгууламжийн асуудлыг тусгах | Судалгааны хэмжээнд явж байгаа. |
| 3.15 | БТС-ын хуульд өөрчлөлт оруулж хөгжлийн бэрхшээлтэй иргэдэд спорт заалуудад 7 хоногт 2-4 цаг үнэ төлбөргүй олгож байх; | Одоо байгаа хууль тогтоомж, хариуцах төрийн захиргааны байгууллагын үйл ажиллагааны ажлын хүрээнд шийдвэрлэнэ. |
| 3.16 | Бэлтгэлийн бааз байгуулахыг хуулиар шийдэх; | Одоо байгаа хууль тогтоомж, хариуцах төрийн захиргааны байгууллагын үйл ажиллагааны ажлын хүрээнд шийдвэрлэнэ. |
| 3.17 | Пара дасгалжуулагчдыг сургуульд сургаж мэргэшүүлэх; | Одоо байгаа хууль тогтоомж, хариуцах төрийн захиргааны байгууллагын үйл ажиллагааны ажлын хүрээнд шийдвэрлэх боломжтой. Одоогоор тус спорт цогцолбор төслийг спортын салбар хариуцсан төрийн захиргааны байгууллагад шилжүүлэн авах, санхүүжилтийн эх үүсвэрийг тодорхой болгох, ТЭЗҮ шинэчлэх ажлыг эхлүүлэв. |
| 3.18 | Го даам, шатар тусдаа олимпод ордог тул ҮШБ-ийн бүрэлдэхүүнд оруулах; | Одоо байгаа хууль тогтоомж, хариуцах төрийн захиргааны байгууллагын үйл ажиллагааны ажлын хүрээнд шийдвэрлэнэ. |
| 3.19 | Орон нутагт пара спортыг хөгжүүлэх тал дээр төр анхаарах; | Одоо байгаа хууль тогтоомж, хариуцах төрийн захиргааны байгууллагын үйл ажиллагааны ажлын хүрээнд шийдвэрлэнэ. |
| 3.20 | Олон улсын олимпын хорооноос баталсан “Олимпын харти”-аар олимпын хөдөлгөөний үйл ажиллагаа, олон улсын олимпын хороо, олон улсын олимпын спортын холбоод нь Үндэсний олимпын хороодын эрх, үүрэг болон бусад харилцааг зохицуулж өгсөн байдаг. Монгол улсын Үндсэн хуулийн 14-р зүйлийн 2-д заасанчлан “Биеийн тамир, спортын тухай хууль”-д “Хөгжлийн бэрхшээлтэй иргэний биеийн тамир, спортын үйл ажиллагаа (19-р зүйлд) гэснийг өөр хэлбэрээр томьёолж Монгол улсын иргэн бүр нэг хуулиар зохицуулан мөрдүүлэх саналтай байна. | Судалгааны хэмжээнд явж байгаа. |
| 3.21 | Монгол улсын иргэн үндсэн хуулиар хүн бүр эрх зүйн этгээд байна гэсэн үндэслэлээр “Биеийн тамир, спортын тухай хууль”-д Хөгжлийн бэрхшээлтэй гэж тусгай заалт оруулах шаардлагагүй; |
| 3.23 | Манай нэг асуудал 2013 оноос эхлэн яваад байна. Гадаад мэргэжилтэн, дасгалжуулагч ажиллуулахад визний хөдөлмөр эрхлэлтийн зөвшөөрөл авдаг. Зөвшөөрөл аваад өнөөдрийн байдлаар сарын 1,100,000 төгрөгийн татвар төлдөг. Гадаад мэргэжилтэн ажиллуулдаг салбар төрөл болгон дээр байх шиг байна. Энэнээс чөлөөлөх арга нь боловсрол, эрүүл мэндийн салбарт хөнгөлөлт эдлээд байна. Спортын салбар ерөөсөө байхгүй. Спортын чиглэлээр ажиллаж байгаа багш нар татвар төлөх болоод байдаг. Үүнийг хөнгөлөлтөд оруулах зохицуулалт оруулмаар байна. | Одоо байгаа хууль тогтоомж, хариуцах төрийн захиргааны байгууллагын үйл ажиллагааны ажлын хүрээнд шийдвэрлэнэ. |
| 3.24 | Допингийн асуудалд та дасгалжуулагч нөлөөтэй гэж ярилаа. Дасгалжуулагчаасаа гадна эмч гэж хүн байдаг. Сая боксын холбоонд дээр дасгалжуулагч нь ажлаа өгье гэхэд эмч нь чимээгүй байгаад байсан. Энэ бол ёс зүйн асуудал. Зөв үлгэр дуурайлал үзүүлээсэй гэж боксчдод хэлмээр байна. Допингийн асуудлыг маш олон жил ярлаа. Энэ 1970 оноос л эхэлсэн. Миний мэдээллээр үндэсний бөхийн 20-иод хүн, олимпын спортын төрлийн 10-иад хүн гарсан л гэхийн. Арбитрын шүүх шийдэж л байна гэхийн, зарим хэргийн дүүргийн шүүх шийдэж байх юм. Нэгэнт олон улсын баталгаажсан лабораториос баталгаажсан бол тэр нь дээр шийдэгдсэн юмыг манайхан яриад маргаан гаргаад, ард түмний толгойг эргүүлээд байх юм. Хуулийн зохицуулалт хэрэгтэй байна. | Допингийн эсрэг үйл ажиллагааны талаар тусдаа бүлэг боловсруулан хуулийн төсөлд оруулсан ба хууль батлагдсан тохиолдолд эдгээр асуудлууд олон улсын дүрэм, стандартын дагуу бүрэн шийдвэрлэх боломжтой. |
| 3.25 | Өсвөр, залуучууд, насанд хүрэгчдийн шигшээ гэж ярьж байна. Үүнээс цаана клубууд гэж маш олон байна. Одоо энэ клубын дасгалжуулагчдыг яаж бэлдэх вэ, 1995 онд дасгалжуулагчийн анги гэж нээсэн. Одоо манай Сэрээтэр багш, Ойдов багш бүгд мэргэжлийн дасгалжуулагч. Энэ цаг үед мэргэжлийн дасгалжуулагчийн ангийг нээж ажиллуулах шаардлагыг хамгийн нэгдүгээрт бодоорой. Энэ бол үнэхээр тулгамдсан асуудал шүү. Өнөөдөр сургалт, дасгалжуулалт явагдаж байна жүдогоор ярихад 100 гаруй клуб байна. Нэг сумын заан хүн дасгалжуулагч хийгээд явж байна. Ямар ч боловсрол байхгүй, сумандаа л барилдаж байсан хүн. Тиймээс энийг нэг стандартад оруулахгүй бол болохгүй. | 31.4.7.дасгалжуулагч нь хүний эрүүл мэнд, бие бялдрын эсрэг нөлөөтэй зүйлд мэргэжил,мэдлэгээ ашиглахгүй байх. |
| 3.26 | Дараа нь парагийн тамирчдыг яаж бэлдэхийн, яаж сургалт, дасгалжуулалтыг хийх вэ. Энэ хүмүүсийн бие бялдрын тал дээр анхаарахгүй бол тулгамдсан асуудал болоод байна. Дэлхий нийтэд бол дээд сургуульд орохын тулд хамгийн түрүүнд биеийн тамирын шалгалт өгдөг. Энэ бол улс орны нийгмийн асуудал. Тэгэхээр энэ дээр маш сайн анхаарах хэрэгтэй. Дор хаяж магистрын зэрэгтэй байж дасгалжуулагч хийх хэрэгтэй. Ялангуяа ҮШБ-ын дасгалжуулагч нар. ҮШБ-ын дасгалжуулагч болмоор байна гэвэл танай сургууль дээр очоод магистрын сургалтад сууж төгсөөд тэрийг нь маш сайн шалгаж үзээд ҮШБ-ын дасгалжуулагчийн сонгон шалгаруулалтад орох ёстой. Тиймээс хуулийн зохицуулалт хэрэгтэй байна. | 32.1.Дээд боловсрол эзэмшсэн дасгалжуулагч, спортын шүүгч болон арга зүйчид мэргэжлийн үйл ажиллагаа эрхлэх зөвшөөрлийг биеийн тамир, спортын асуудал хариуцсан төрийн захиргааны байгууллага олгоно. |
| 3.27 | 30 дугаар зүйлд хөгжлийн бэрхшээлтэй иргэний асуудал байна. Манай ҮШБ пара 8 спортын төрлөөр шигшээ баг барьж байна. Энэ хүмүүстэй ажиллах маш хэцүү. Энэ хүмүүстэй ажилладаг дасгалжуулагчдын цалинг нэмж эрүүл тамирчдаас салгаж зохицуулмаар байна | Одоо байгаа хууль тогтоомж, хариуцах төрийн захиргааны байгууллагын үйл ажиллагааны ажлын хүрээнд шийдвэрлэнэ. |
| 3.28 | Хөгжлийн бэрхшээлтэй хүнтэй ажиллах тэр тусмаа сэтгэл зүйтэй ажиллах нь маш чухал байдаг учир энэ талаар заалтыг оруулж өгөх шаардлагатай байна. |
| 3.29 | Хэд хоногийн өмнө боловсролын зэрэг, баримт бичгийн харилцан зөвшөөрөл гэдэг хэлэлцүүлэг өрнөсөн. Манайх 3-хан индексээр бэлдэж байна. Тэрний нэг нь морин спорт. Нөгөө 2 нь дасгалжуулагч, багш, арга зүйч. Дэргэдээ удирдах ажилтнаа бэлддэг болмоор байна. БТСУХ-ны бүх хэлтэс орон тооны дутагдалтай ажиллаж байна. Цаанаа л хүн хүчний дутагдалтай байна. Ачаалал их, цалин бага байна. Үүнийг хуулиар зохицуулах шаардлагатай байна: | Одоо байгаа хууль тогтоомж, хариуцах төрийн захиргааны байгууллагын үйл ажиллагааны ажлын хүрээнд шийдвэрлэнэ. |
| 3.30 | 11 дүгээр зүйл дээр аймаг, нийслэл, дүүргийн биеийн тамир, спортын салбарын төрийн захиргааны байгууллагад хөгжлийн бэрхшээлтэй иргэнийг дасгалжуулагчаар авч ажиллуулна гэж заасан байна. Хөгжлийн бэрхшээлтэй иргэдтэй ажиллаж байгаа багш, дасгалжуулагчид ямар нэг урамшуулал байдаг уу? Энэ бол манайд дөнгөж гарч байгаа шинэ спорт. Энэ спортыг хөгжүүлэхэд санхүүгийн бэрхшээлүүд их гардаг. Энэ тал дээр дэмжлэг үзүүлэх зохицуулалт оруулмаар байна. | 16.1.1.сургуулийн өмнөх, ерөнхий боловсролын, мэргэжлийн болон дээд боловсролын сургалтын байгууллага нь биеийн тамир, спортын онол, философи, түүх, үзэл санаа, эрүүл, зөв амьдралын хэв маяг, соёл, ёс зүй, ирээдүйн чиг хандлагын талаар бусад хичээлийн нэгэн адил танхимын боловсрол олгох сургалтаар дамжуулан сэтгэл, оюуны болон бие бялдрын боловсролтой, идэвхтэй хөдөлгөөний амьдралын дадал хэвшилтэй иргэн бэлтгэх зорилгыг агуулсан цөм хөтөлбөрийг хэрэгжүүлэх; |
| 1. **Монголын Олон улсын ба үндэсний Спортын арбитраас 2023 оны 11 дүгээр сарын 16-ны өдрийн албан тоотоор Биеийн тамир, спортын тухай хуулийн шинэчилсэн найруулгад тусгахаар ирүүлсэн санал** | | |
| 4.1 | Спортын маргааныг эвлэрүүлэн зуучлал болон арбитрын журмаар шийдвэрлэх ажиллагаанд дэмжлэг үзүүлж мэргэжлийн байгууллагуудтай хамтран ажиллах; | 27.1.Спортод сэргээш хэрэглэхийн эсрэг олон улсын конвенц, Дэлхийн допингийн эсрэг дүрэм болон Допингийн эсрэг үндэсний дүрмийн хэрэгжилтийг дараах байгууллага хангаж ажиллана.  27.1.4. Монголын Олон улсын ба үндэсний Спортын арбитр; |
| 4.2 | Допингийн хяналтыг хэрэгжүүлэх, допингийн маргааныг хянан шийдвэрлэх спортын арбитрын үйл ажиллагаанд дэмжлэг үзүүлэх; | Одоо байгаа хууль тогтоомж хүрээнд шийдвэрлэх боломжтой. |
| 4.3 | Спортын холбоо нь тухайн чиглэлийн спортоос үүдэлтэй аливаа маргааныг спортын арбитраар шийдвэрлүүлэх талаар үүрэг хүлээж ажиллах; | 27.8.Допингтой холбоотой аливаа маргааныг Монголын Олон улсын ба үндэсний Спортын арбитр харьяалан шийдвэрлэнэ. |
| 4.4 | Мэргэжлийн спортын аливаа үйл ажиллагаа оролцогч талуудын хамтын гэрээний үндсэн дээр хэрэгжих бөгөөд гэрээний маргааныг спортын арбитраар шийдвэрлүүлэхээр гэрээнд тусгах; | 28.5.Монголын Олон улсын ба үндэсний Спортын арбитр нь Дэлхийн Допингийн Эсрэг дүрэм, түүний хүрээнд батлагдсан олон улсын стандартын нийцлийг хангаж буй талаар хэрэг хянан шийдвэрлэнэ. |
| 4.5 | Допингтой холбоотой аливаа маргааныг Монголын Олон улсын ба үндэсний Спортын арбитр харьяалан шийдвэрлэх; | 28.6.Монголын Олон улсын ба үндэсний Спортын арбитраас допингийн асуудалтай холбогдох маргааныг шийдвэрлэхдээ Дэлхийн Допингийн Эсрэг дүрэм, олон улсын стандарт болон Допингийн эсрэг үндэсний дүрмийн дагуу явуулна. |
| 4.6 | Монголын Олон улсын ба үндэсний Спортын арбитраас допингтой маргааныг шийдвэрлэхдээ Дэлхийн Допингийн Эсрэг дүрэм, олон улсын стандарт болон Допингийн эсрэг үндэсний дүрмийн дагуу явуулах; | 28.5.Монголын Олон улсын ба үндэсний Спортын арбитр нь Дэлхийн Допингийн Эсрэг дүрэм, түүний хүрээнд батлагдсан олон улсын стандартын нийцлийг хангаж буй талаар хэрэг хянан шийдвэрлэнэ. |
| 4.7 | Монголын Олон улсын ба үндэсний Спортын арбитр нь Дэлхийн Допингийн Эсрэг дүрэм, түүний хүрээнд батлагдсан олон улсын стандартуудын нийцлийг хангаж буй талаар хэрэг хянан шийдвэрлэх; | 38.4.Талууд гэрээнд маргааныг спортын арбитраар шийдүүлэхээр харилцан тохиролцсон, шүүхийн харьяаллын бус спортын үйл ажиллагаатай холбоотой маргааныг спортын арбитрын журмаар шийдвэрлүүлж болно. |
| 4.8 | Талууд гэрээнд маргааныг спортын арбитраар шийдүүлэхээр харилцан тохиролцсон, шүүхийн харьяаллын бус спортын үйл ажиллагаатай холбоотой маргааныг спортын арбитрын журмаар шийдвэрлүүлэх; | 39.3.Талууд гэрээнд маргааныг спортын арбитраар шийдүүлэхээр харилцан тохиролцсон, шүүхийн харьяаллын бус спортын үйл ажиллагаатай холбоотой маргааныг спортын арбитрын журмаар шийдвэрлүүлж болно. |
| 4.9 | Спортын холбоод болон тамирчин, шүүгч, дасгалжуулагч, сонирхогч этгээд хүсэлт гаргасан бол спорттой холбоотой аливаа маргааныг спортын арбитрын шийдвэрлэх гэсэн заалт оруулах саналтай байна. | 38.5.Спортын холбоод болон тамирчин, шүүгч, дасгалжуулагч, сонирхогч этгээд хүсэлт гаргасан бол спорттой холбоотой аливаа маргааныг спортын арбитрын шийдвэрлэнэ. |
| 1. **Спорт холбоодын удирдлагын 2023 оны семинарын үеэр Биеийн тамир, спортын тухай хуулийн шинэчилсэн найруулгын төслийн танилцуулга хийхэд оролцогч нараас гарсан санал:** | | |
| 5.1 | Монгол улсад 20 гаруй үндэсний спорт хөгжиж иргэд идэвхтэй хичээллэж байна. Үндэсний спортын онцлог нь зөвхөн соёл уламжлалаа хадгалах бус, харин хүүхэд залуучуудын сонирхол татаж биеийн хөгжилд эергээр нөлөөлдөг. Харин төрөөс үндэсний спортын төрлүүдийг дутуу дэмждэг учир эдгээр спортыг бодлогоор болон санхүүгээр дэмжих талаар тусгай заалтуудыг оруулах шаардлагатай; | Ажлын хэсгээс зохион байгуулсан олон удаагийн хэлэлцүүлэг, санал авалтаар монголчуудын үндэсний спорт нь өөрийн онцлог, дүрэм, уламжлалтай, сонгодог хэлбэрийн спортоос гадна урлаг, өв соёл, түүх, ёс заншил зэрэг утга агуулсан учир “Үндэсний спорт, наадмын тухай” тусдаа хуультай байх, энэхүү шинэ хуульд санхүүжилтийн асуудлыг тодорхой тусгах нь эрх зүйн зохицуулалтыг илүү тусгах нь зөв зүйтэй гэж дүгнэсэн. |
| 5.2 | Хөгжлийн бэрхшээлтэй иргэдийг спорт, идэвхтэй хөдөлгөөнд оруулах, сонирхол татах хэцүү, тусгай мэргэжлийн хүн хэрэгтэй. Мөн багш дасгалжуулагч бараг байхгүй, дээд сургуулиуд бэлддэггүй, бас төрийн спортын байгууллагад хариуцах эзэнгүй байдаг. Иймээс БТСУХ-ны салбар нэгж бүрд хөгжлийн бэрхшээлтэй тамирчин, иргэдтэй ажилладаг орон тооны мэргэжилтэнтэй болгож тусгай сургалтад хамруулах; | 13.1.Аймаг, нийслэлийн Засаг дарга биеийн тамир, спортыг хөгжүүлэх талаар дараах бүрэн эрхийг хэрэгжүүлнэ:  13.1.5.сум, дүүргийн хороодод орон тооны биеийн тамирын арга зүйч ажиллуулах; |
| 1. **Монгол улсын тохируулагч агентлаг-Биеийн тамир, спортын улсын хорооны харьяа аймаг, дүүргийн спорт газар, хороодын нэгдсэн зөвлөгөөн 2024 оны 01 дүгээр сарын 12-ны өдөр зохион байгуулсан ба үүгээр спортын салбарын төрийн албан хаагчдаас дараах санал гарсан:** | | |
| 6.1 | Одоогоор үйлчилж буй Биеийн тамир спортын тухай хуулийн 8.1.8-р заалтад Нийслэл, аймгийн засаг дарга нэрт аймаг, нийслэлийн биеийн тамир, спортын газрын даргыг биеийн тамир, спортын асуудал эрхэлсэн төрийн захиргааны байгууллагатай зөвшилцөн томилж, чөлөөлөх эрхийг олгосон бөгөөд энэ нь төрийн удирдлагын “хэвтээ” тогтолцооны зарчим атлаа төрийн төвлөрсөн төсвийн хөрөнгийг БТСУХ-оор дамжуулан аймгуудад төсөвлөн хуваарилдаг нь “босоо” тогтолцооны зарчим байгаагаас олон төрлийн зарчим үйлчилж байна. Шинэ хуулиар энэхүү төрийн тогтолцооны зөрчлийг арилгах шаардлагатай; | 11.1.12.биеийн тамир, спортын ажилтан, арга зүйч, дасгалжуулагч, шүүгчийг нэгдсэн бодлого, тодорхой чиглэлээр бэлтгэх, давтан сургах, тэдний нийгмийн баталгааг хангах асуудлыг холбогдох дээд байгууллагад хүргүүлэх, энэ талаар гарсан шийдвэрийн биелэлтийг хангах; |
| 6.2 | Ёс зүйн хяналтын хороо, салбар хорооны үлгэрчилсэн дүрэм, дасгалжуулагч, тамирчны ёс зүйн хэм хэмжээг биеийн тамир, спортын асуудал эрхэлсэн Засгийн газрын гишүүн батлахаар оруулах; | “10.1.4.биеийн тамир, спортын асуудал эрхэлсэн Засгийн газрын гишүүний дэргэд ажиллах ёс зүйн орон тооны бус зөвлөлийн гишүүнд тавигдах шаардлага, зөвлөлийн ажиллах дүрмийг батлах” заалтаар зохицуулахаар хуулийн төсөлд оруулсан. |
| 6.3 | Биеийн тамир, спортын мэргэжилтэн тэтгэвэрт гарахад нэг удаагийн мөнгөн тэтгэмжийг Төрийн албаны тухай хуульд заасан журмыг баримтлан тогтоохоор оруулах; | **33 дугаар зүйл. Биеийн тамир, спортын ажилтан, арга зүйч, тамирчин, дасгалжуулагчийн нийгмийн баталгаа**  33.2.3.дараах этгээдэд таван жил тутамд нэг удаа зургаан сарын үндсэн цалинтай тэнцэх хэмжээний мөнгөн тэтгэмжийг улсын төсвөөс ажиллаж байгаа байгууллагаар нь дамжуулан олгох;  33.2.3.а.аймаг, дүүргийн биеийн тамир, спортын байгууллагын биеийн тамирын арга зүйч, спортын дасгалжуулагч;  33.2.3.б.сум, хорооны биеийн тамирын арга зүйч, дасгалжуулагч. |
| 6.4 | Биеийн тамир, спортын мэргэжилтэнд хууль тогтоомжид заасны дагуу цалин хөлсний нэмэгдэл, мөнгөн урамшуулал олгох бөгөөд амралтын өөр ажилласан ажлын хөлс, тэдгээрийн төрөл, хэмжээ, олгох журмыг Засгийн газар батлахаар оруулах; | Монгол улсын Засгийн газрын 2018 оны 12 дугаар сарын 19-ний өдөр журам батлах тухай 382 дугаар тогтоолын 6 дугаар хавсралт буюу "Төрийн захиргааны болон үйлчилгээний албан хаагчид орон нутагт ажилласны нэмэгдэл олгох журам"-ыг Засгийн газрын 2024 оны 82 дугаар тогтоолоор өөрчилж, 2024-04-01-ний өдрөөс эхлэн дагаж мөрдөхөөр болсон. |
| 6.5 | Биеийн тамир спортын тухай хуулийн 8.1.4-р заалтад суманд орон тооны биеийн тамирын арга зүйч ажиллуулах үүргийг аймгийн засаг дарга нэрт өгсөн боловч санхүүжилт дутуу хуваарилж сум бүт ажиллуулах цалин, нэмэлтийн зардал тусгагдаагүй тул энэ заалт ихэнх аймагт хэрэгждэггүй. Иймд төрөөс хуваарилж буй санхүүжилтийг нэмэгдүүлж сум бүрд биеийн тамирын арга зүйч ажиллуулах нөхцөл бүрдүүлэх; | Одоо байгаа хууль тогтоомж, хариуцах төрийн захиргааны байгууллага, аймаг, нийслэлийн санхүүгийн төлөвлөлтийн хүрээнд шийдвэрлэх боломжтой учир хуулийн төсөлд тусгах шаардлагатай гэж үзсэн. |
| 6.6 | Манай улсын хүн амын талаас илүү хувь нь Улаанбаатар хотод оршин суудаг, гэвч хорооны түвшинд иргэдтэй ажиллах, идэвхтэй хөдөлгөөн хийх арга зөвлөгөө өгөх, спорт арга хэмжээ зохион байгуулах мэргэжлийн хүн байхгүй байна. Улаанбаатар хотын БТСГ-т хуваарилж буй төсвийн санхүүжилтээр дүүргийн хороо бүрд биеийн тамирын арга зүйч ажиллуулах; |
| 6.7 | Дүүрэг, аймгийн БТСХорооны материал-техникийн хангамжийг нэмэгдүүлж спорт хэрэгслээр хангах, тэмцээн зохиоход бусад аймаг, хот руу хүрэх бага оврын тээврийн хэрэгсэлтэй болгох; | 11.1.3.хүн амд эрүүл аж төрөх зан үйлийг хэвшүүлэх, сэтгэл, оюуны болон бие бялдрын боловсрол, амьдралын зөв хандлагыг төлөвшүүлэх, иргэнийг өвчлөлөөс урьдчилан сэргийлэх зорилгоор идэвхтэй хөдөлгөөн, спортоор хичээллэх ажлыг зохион байгуулах. |
| 6.8 | 36.1.Спортын барилга байгууламж, заал, талбай, техник хэрэгсэл, тоног төхөөрөмж,хэрэглэл материал нь спортын ажилтан, дасгалжуулагч, тамирчны хөдөлмөрийн онцлогт тохирсон, стандартад нийцсэн, эрүүл ахуй, аюулгүй байдлын шаардлага хангасан байна.  36.8.Спортын төрөл бүрийн техник хэрэгсэл, тоног төхөөрөмж, материал, хувцас хэрэглэлийг дотоодоо үйлдвэрлэх, засварлах, хангах ажилд төрөөс дэмжлэг, туслалцаа үзүүлнэ. |